یونانیستانین روسییایا قارشی سانکسییالارین لغوینده بؤیوک اقتصادی ماراغی اولسا دا، آفینا بو یولو سئچیب آوروپانین واحیدلیینی پوزمایاجاق.
آخار. آذ خبر وئریر کی، بونو ژورنالیستلره آچیقلاماسیندا یونانیستان باش ناظری آلکسیس چیپراس سؤیلهییب. او، اوکراینانین شرقینده یارانمیش کونفلیکتدن اساس چیخیش یولونون طرفلر آراسیندا آپاریلاجاق دیالوگ اولدوغونو بیلدیریب:
«بیز اوکراینانین اراضی بوتؤولویونو دستکلییریک. کونفلیکتین حلی اوچون گؤستریلن دیپلوماتیک سعیلره ده دستک اولاجاغیق».
قید ائدک کی، چیپراس حاکمیته گلدیی گوندن اعتباراً روسییادان اقتصادی دستک آلماغا چالیشیب. حتی باش ناظر موسکوایا قارشی سانکسییالارین ثمرهسیز اولدوغونو و لغو ائدیلمهسی گرکدیی ایدئیاسینی مدافعه ائدن اساس سیاستچیلردن اولوب. ۲۰۱۵-جی ایلده بروسسئله قارشی داها سرت سیاست یورودن رسمی آفینا سون آیلار عرضینده مؤوقعینی خیلی یومشالدیب.
azb_Arab azb_Arab azb_Arab azb_Arab